ดีใจที่เลือกพัก Airbnb ของพี่ดาวและคุณมาซารุ เพราะเราอยากศึกษาความเป็นอยู่ของวัฒนธรรมชาวญี่ปุ่น ได้เห็นความน่ารักใส่ใจ ตั้งแต่คุณมาซารุขับรถมารับสถานีรถไฟใกล้บ้าน รู้ตารางเวลาเป๊ะๆ ยังมี Onedaytrip พาเราไปนิกโก้ด้วย นั่งชมวิวริมหน้าต่างกันเพลินเลย แถมคุณมาซารุกำลังเรียนภาษาไทย สื่อสารเก่งเลยช่วยเราได้เยอะค่ะ ยิ่งพี่ดาวเป็นสาวไทย เราเลยสบายมากค่ะ ทั้งแนะนำ ซื้อของ มีวันหนึ่งพายุเข้าก็รีบโทรตามเรากลับบ้าน มีเมนูอาหารฝีมือคุณมาซารุ อร่อยมาก ราคากันเองด้วย อบอุ่นเหมือนคนในครอบครัวเลย เพราะคุณมาซารุยังแนะนำให้รู้จักแขกคนอื่นๆด้วย มีห้องด้านบน ห้องด้านล่างอีกสองห้อง เรานอนข้างล่างเพราะอยากนอนเสื่อแบบญี่ปุ่นจ๋า ส่วนเรื่องการเดินทางอาจไกลจากสนามบินนาริตะหน่อย แต่มีรถทัวร์จากสนามบินขับยาวมาลงเลย และถ้าใครกลัวเปลืองค่าเดินทางไปเที่ยว เราขอแนะนำ สถานีมาชิดะ ถัดจากสถานีซึรุกาวะ บ้านคุณมาซารุแค่ 2 สถานนีเอง มีตั้งแต่ร้าน 100 Yen ไปถึงร้านแบรนด์เนม เหมือนโตเกียวย่อมๆเลยทีเดียว สรุปคือ ประทับใจมาก กลับถึงบ้านกี่โมงคุณมาซารุก็เตรียมของกินร้อนๆไว้ให้ น่ารักมีน้ำใจ เหมือนได้อยู่บ้านตัวเองเลย แถมมีหมาน้อยยูริ รอต้อนรับด้วยนะจ้า มีโอกาสเจอกันแน่ :) ชอบคนไทยเฮ้าท์